open-index/open-wikipedia-markdown huggingface dataset:
Άνω Κεράσοβο Αιτωλοακαρνανίας

μικρογραφία|Επαρχιακός δρόμος προς το Άνω Κεράσοβο
Το **Άνω Κεράσοβο** είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.

## Γεωμορφολογία
Το Άνω Κεράσοβο βρίσκεται στις δυτικές πλαγιές του Αράκυνθου σε υψόμετρο 520 μέτρα και απέχει περίπου 24 χλμ. νότια από το Αγρίνιο. Στη διαδρομή προς το Κάτω Κεράσοβο βρίσκεται η περιώνυμη "Βατόβρυση".

## Οικονομικές δραστηριότητες
Οι κάτοικοι ασχολούνται με την εκμετάλλευση κυρίως της καστανιάς, την υλοτομία, την κτηνοτροφία και τη μελισσοκομία. Στο Άνω Κεράσοβο υπάρχουν δυο εργοστάσια ξυλείας ένα στην ανατολική είσοδο του χωριού από τη μεριά του Μεσολογγίου και ένα εργοστάσιο στον οικισμό Ζολωτέικα στη δυτική μεριά του χωριού φεύγοντας για τη πόλη του Αγρινίου.

## Εκδηλώσεις
Κάθε χρόνο την πρώτη Κυριακή του Οκτωβρίου πραγματοποιείται η "Γιορτή Κάστανου", όπου ψήνονται κάστανα τοπικής παραγωγής.

## Δημογραφικά στοιχεία
Σύμφωνα με την απογραφή του 2011, ο μόνιμος πληθυσμός στο Άνω Κεράσοβο αυξήθηκε σε 310 κατοίκους από τους 287 που ήταν το 2001, ενώ το 1991 ανερχόταν στους 421 κατοίκους.

{"version":2,"width":508,"height":199.2,"data":[{"name":"table","values":[{"x":1907,"y":380},{"x":1920,"y":363},{"x":1928,"y":424},{"x":1940,"y":592},{"x":1951,"y":679},{"x":1961,"y":628},{"x":1971,"y":542},{"x":1981,"y":441},{"x":1991,"y":421},{"x":2001,"y":287},{"x":2011,"y":310}]}],"scales":[{"name":"x","type":"ordinal","range":"width","zero":false,"domain":{"data":"table","field":"x"}},{"name":"y","type":"linear","range":"height","nice":true,"domain":{"data":"table","field":"y"}}],"axes":[{"type":"x","scale":"x"},{"type":"y","scale":"y"}],"marks":[{"type":"rect","from":{"data":"table"},"properties":{"enter":{"x":{"scale":"x","field":"x"},"y":{"scale":"y","field":"y"},"y2":{"scale":"y","value":0},"fill":{"value":"steelblue"},"width":{"scale":"x","band":"true","offset":-1}}}}],"padding":{"top":30,"bottom":30,"left":78,"right":0}}

## Διοικητική διαίρεση
Ανήκει στο Δήμο Αγρινίου, όπως συστάθηκε με το πρόγραμμα "Καλλικράτης" από την συνένωση των προϋπαρχόντων δήμων της Αιτωλίας   της Περιφερειακής Ενότητας Αιτωλοακαρνανίας,  που βρίσκεται στην Περιφέρεια Δυτικής Ελλάδας. Σύμφωνα με τη διοικητική διαίρεση της Ελλάδας, έδρα του δήμου είναι το Αγρίνιο και ανήκει στο γεωγραφικό διαμέρισμα Στερεάς Ελλάδας.

Μέχρι το 2010, σύμφωνα με τη διοικητική διαίρεση του σχεδίου "Καποδίστριας", το Άνω Κεράσοβο, η Δάφνη και το Κλήμα, ανήκαν στο Δημοτικό Διαμέρισμα Άνω Κερασόβου, του πρώην Δήμου Αρακύνθου του Νομού Αιτωλίας και Ακαρνανίας.

## Δείτε επίσης
*Κοινότητα Άνω Κερασόβου

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ρέι (Star Wars)

Η **Ρέι Σκαϊγουώκερ** είναι φανταστική ηρωίδα στο *[[Star Wars]]* franchise, που τον ρόλο της παίζει η αγγλίδα ηθοποιός Ντέιζι Ρίντλεϊ. Εμφανίζεται για πρώτη φορά ως ένας από τους πρωταγωνιστικούς χαρακτήρες (αν και δεν θα έπρεπε) του *[[Star Wars: Η Δύναμη Ξυπνάει]]*.

Η Ρέι είναι μία ρακοσυλλέκτρια που είχε μείνει πίσω στον πλανήτη Τζακού από όταν ήταν παιδί έτσι ώστε να την προστατεύσουν οι γονείς της από τους σατανικούς σκοπούς του πρεζογερου παππού της, του αναστημένου άρχοντα των Σιθ, Νταρθ Σίντιους. Το παρελθόν και η καταγωγή της παρέμεινε άγνωστο, μέχρι που παίρνει μέρος στην Αντίσταση και 10.000 fans παθαίνουν ανακοπή. Όλα ξεκινούν όταν η μοναχική της ζωή διακόπτεται από τον BB-8, το ανδροειδές του μορφονιου  της Αντίστασης Πο Ντάμερον, και έναν φυγά stormtrooper που ονομάζεται FN6187 και με κάποιον μαγικό τρόπο ξέρει να χρησιμοποιεί φωτόσπαθο       

## Δημιουργία και casting
Ο σεναριογράφος Μάικλ Αρντ είπε ότι βρήκε την προσφορά της Κάθλιν Κένεντι για να γράψει τη συνέχεια του *Star Wars* τολμηρή στα μέσα του 2012, αλλά δεν δέχτηκε μέχρι που του εξήγησε ότι πρόκειται για την ιστορία προέλευσης μιας κοπέλας Τζεντάι και τελικά συναντήθηκε με τον Τζορτζ Λούκας. Ο χαρακτήρας ήταν μια νεαρή γυναίκα που ήταν γνωστή ως Κίρα στα πρώτα στάδια της παραγωγής, και ο Αρντ την περιέγραψε ως "μοναχική, θερμοκέφαλη, πολυπράγμων, και badass". Ο Αρντ, δήλωσε ότι πάλεψε με την εισαγωγή της νεαρής γυναίκας στην ιστορία του, ενώ απέφυγε από το να την επισκιάσει μετά την πρώτη της συνάντηση με τον Λουκ Σκαϊγουώκερ.

## Παραπομπές

Κατηγορία:Star Wars (χαρακτήρες)
Σταθερή Ώρα Σρι Λάνκα

Η *Σταθερή Ώρα Σρι Λάνκας *'(SLST) είναι η επίσημη ζώνη ώρας για τη Σρι Λάνκα. Βρίσκεται 5 ώρες και 30 λεπτά μπροστά από τον GMT/UTC (UTC+05:30).

Η ώρα Σρι Λάνκα αναθεωρήθηκε για τελευταία φορά στις 15 Απριλίου 2006, για να ταιριάζει με την Σταθερή Ώρα Ινδίας, η οποία υπολογίζεται από το Παρατηρητήριο του Αλλαχαμπάντ στην Ινδία με γεωγραφικό μήκος 82.5° ανατολικά του Πρώτου Μεσημβρινού, σημείο αναφοράς για την GMT.

Ολόκληρη η χώρα μοιράζεται την ίδια ώρα. Από το 1880, η ώρα Κεϋλάνης ή Σρι Λάνκα κυμαινόταν μεταξύ των ζωνών ώρας UTC+05:30 και UTC+06:30.

Το 1880, η ζώνη ώρας ήταν η UTC+05:30. Κατά τη διάρκεια του Β΄ Παγκοσμίου Πολέμου, τον Ιανουάριο του 1942, όταν οι Ιάπωνες ήταν στα πρόθυρα της εισβολής στη Κεϋλάνη, η ώρα μετατοπίστηκε στην ζώνη ώρας UTC+06:00. Τον Σεπτέμβριο του 1942, η ώρα μετατοπίστηκε στην ζώνη ώρας UTC+06:30.

Όταν ο Πόλεμος τελείωσε το 1945, η Κεϋλάνη επανήλθε στην ζώνη ώρας UTC+05:30, όπως και η Ινδία. Αλλά το Μάιο του 1996, η ζώνη ώρας μετατοπίστηκε στην GMT+06:30, κατά την διάρκεια σοβαρής έλλειψης ηλεκτρισμού στη Σρι Λάνκα. Η ζώνη ώρας άλλαξε στην UTC+06:00 τον Οκτώβριο του 1996, και τον Απρίλιο του 2006 η ώρα άλλαξε στην ζώνη ώρας GMT+05:30. Με την αλλαγή της ζώνης ώρας, η κυβέρνηση ελπίζει να φέρει το νησί σε γραμμή με την Ινδία. Ο Σερ Άρθουρ Κ. Κλαρκ, ο οποίος ζούσε στη Σρι Λάνκα, διαμαρτυρήθηκε για την αλλαγή, λέγοντας ότι θα κάνει τη ζωή ενοχλητικό για τον καθένα που έχει σχέσεις με τον υπόλοιπο κόσμο.

Επί του παρόντος, η Σρι Λάνκα δεν ακολουθεί τη θερινή ώρα, αν και χρησιμοποιήθηκε κατά τη διάρκεια του Β' Παγκοσμίου Πολέμου.

## Δείτε επίσης
* Ώρα στη Σρι Λάνκα

## Παραπομπές


## Εξωτερικοί σύνδεσμοι
* Επίσημη ιστοσελίδα για τη χειμερινή ώρα της Σρι Λάνκα

Κατηγορία:Ώρα στη Σρι Λάνκα
Θωμάς Εξάρχου

Ο **Θωμάς Εξάρχου** (Ποντικάτες Ιωαννίνων, 1921 - Ξάνθη, 3 Νοεμβρίου 2014) ήταν Έλληνας συγγραφέας και ερευνητής της ιστορίας της Ξάνθης με πλούσιο συγγραφικό έργο.

## Το συγγραφικό του έργο
* (1997) Ξάνθη: ματιά στο χτες της πόλης μέσα από φωτογραφίες, Πολιτιστικό Αναπτυξιακό Κέντρο Θράκης 
* (1999) Οι δωρεές των οικογενειών Σ. Χατζησταύρου και Π. Κουγιουμτζόγλου στην Ξάνθη, Πολιτιστικό Αναπτυξιακό Κέντρο Θράκης
* (1999)  Οι δημοτικές εκλογές Αυγούστου 1929 στην Ξάνθη, Πολιτιστικό Αναπτυξιακό Κέντρο Θράκης
* (1999)  Ξάνθη, καπνοβιομήχανοι 1918-1978, Πολιτιστικό Αναπτυξιακό Κέντρο Θράκης
* (1999)  Καπναποθήκη του Οθωμανικού Μονοπωλίου (Regie) στην Ξάνθη, Πολιτιστικό Αναπτυξιακό Κέντρο Θράκης
* (1999)  Δεκαπέντε μήνες μιας πόλης, Πολιτιστικό Αναπτυξιακό Κέντρο Θράκης
* (2000)  Εφτά χρόνια μιας πόλης, Πολιτιστικό Αναπτυξιακό Κέντρο Θράκης
* (2001)  Οι Εβραίοι στην Ξάνθη, Πολιτιστικό Αναπτυξιακό Κέντρο Θράκης
* (2001)  Ξάνθη: Δέκα μονογραφίες, Πολιτιστικό Αναπτυξιακό Κέντρο Θράκης
* (2002)  Ξάνθη 1941-1944. Όμηροι Βουλγαρίας, Πολιτιστικό Αναπτυξιακό Κέντρο Θράκης
* (2002)  «Οι Ηπειρώτες στην Ξάνθη» Αδελφότητα Ηπειρωτών Νομού Ξάνθης
* (2002) Νησίδες πόλεως Ξάνθης, Πολιτιστικό Αναπτυξιακό Κέντρο Θράκης
* (2003) Νησίδες πόλεως Ξάνθης Νο2, Πολιτιστικό Αναπτυξιακό Κέντρο Θράκης
* (2012) Νησίδες πόλεως Ξάνθης Νο4, Πολιτιστικό Αναπτυξιακό Κέντρο Θράκης
* (2005) Ξάνθη 1861-1911: Στοιχεία ιστορίας, Πολιτιστικό Αναπτυξιακό Κέντρο Θράκης
* (2012) Ξάνθη 1926, η καθημερινή ζωή και ιστορικά στοιχεία, Εκδόσεις Σπανίδη 
* (2012) Ξάνθη 1927, η καθημερινή ζωή και ιστορικά στοιχεία, Εκδόσεις Σπανίδη 
* (2012) Ξάνθη 1928, η καθημερινή ζωή και ιστορικά στοιχεία, Εκδόσεις Σπανίδη 
* (2012) Ξάνθη 1931, η καθημερινή ζωή και ιστορικά στοιχεία, Εκδόσεις Σπανίδη 
* (2012) Ξάνθη 1932, η καθημερινή ζωή και ιστορικά στοιχεία, Εκδόσεις Σπανίδη 
* (2013) Θεόφιλος Παπαδόπουλος: Ο ‘ξεχασμένος’ αιρετός Δήμαρχος Ξάνθης 12/91944 - 541945, Ηλίας Βασιλούδης 
* (2014) Ξάνθη 1941, η καθημερινή ζωή και ιστορικά στοιχεία - Βουλγαρική, Γερμανική και Ιταλική Κατοχή, Εκδόσεις Σπανίδη 

## Εξωτερικοί σύνδεσμοι

* Θερμά λόγια για τον Θ. Εξάρχου από τον Θ. Μουσόπουλο
* Ένας χρόνος χωρίς τον ιστορικό της Ξάνθης

Κατηγορία:Έλληνες συγγραφείς του 20ού αιώνα
Χάιντς Γκίντχαρτ

Ο **Χάιντς Γκίντχαρτ** (*[[λατινικό αλφάβητο]] : Heinz Peter Günthardt*) γεννημένος στις 8 Φεβρουαρίου 1959 στην Ζυρίχη, είναι Ελβετός πρώην πρωταθλητής της αντισφαίρισης και προπονητής. Τον Απρίλιο του 1986 ήταν Νο 22 στην παγκόσμια κατάταξη της ATP.

Ο Γκίντχαρτ κέρδισε το Γουίμπλετον στο διπλό το 1985 με συμπαίκτη τον Balázs Taróczy και το μικτό διπλό Αμερικανικού όπεν το 1985 με συμπαίκτρια την Μαρτίνα Ναβρατίλοβα. Ήταν πρώτος στο διπλό του Γαλλικού όπεν το 1981 και  στο μεικτό το 1984.

Στους Ολυμπιακούς Αγώνες του 1988 στην Σεούλ συμμετείχε μόνο στο διπλό αντρών όπου με συμπαίκτη τον Γιάκομπ Χλάσεκ αποκλείστηκαν στον δεύτερο γύρο.

Στο κύπελλο Ντέιβις αγωνίστηκε για την Ελβετία σε 15 διοργανώσεις από το 1976 έως το 1990 με ρεκόρ 36 νίκες και 28 ήττες, το 1982, 1983, 1986 ήταν φιναλίστ στην Ευρωπαϊκή ζώνη και πρώτος το 1987.

Ήταν προπονητής της Στέφι Γκραφ από τις αρχές του 1992 μέχρι τον Ιούλιο του 1999, και έπειτα εργάστηκε με την Έλενα Ντόκιτς και την Τζένιφερ Καπριάτι. Από τον Φεβρουάριο έως τον Νοέμβριο του 2010 ήταν προπονητής της Άνα Ιβάνοβιτς. 

## Παραπομπές


Κατηγορία:Ελβετοί αθλητές της αντισφαίρισης
Κατηγορία:Ελβετοί προπονητές της αντισφαίρισης
Κατηγορία:Νικητές Γαλλικού Όπεν
Άλμπερτ Λίντκβιστ

Ο **Άλμπερτ Λίντκβιστ** (*[[λατινικό αλφάβητο]] : Fritz Axel Albert Lindqvist*) (26 Φεβρουαρίου 1888 - 28 Μαρτίου 1961), ήταν Σουηδός πρώην πρωταθλητής της αντισφαίρισης.

Συμμετείχε στους Ολυμπιακούς Αγώνες του 1920 στην Αμβέρσα όπου στο απλό αποκλείστηκε στον πρώτο γύρο και στο διπλό μεικτό με συμπαίκτρια την Σίγκριντ Φικ επίσης στον πρώτο γύρο.

## Παραπομπές


Κατηγορία:Σουηδοί αθλητές της αντισφαίρισης
Λίλι Στρόμπεργκ-φον Έσεν

Ο **Λίλι Στρόμπεργκ-φον Έσεν** (*[[λατινικό αλφάβητο]]: Lily Elisabeth Strömberg-von Essen *) (24 Σεπτεμβρίου 1896 - 21 Μαΐου 1990), ήταν Σουηδή, πρωταθλήτρια και Ολυμπιονίκης της αντισφαίρισης. 

Στους Ολυμπιακούς αγώνες του 1920 στην Αμβέρσα συμμετείχε με τη Σουηδία. Στο απλό αποκλείστηκε στα προημιτελικά από τη Συζάν Λεγκλέν και στο διπλό γυναικών με συμπαίκτρια τη Σίγκριντ Φικ επίσης στα προημιτελικά χάνοντας από τις Γαλλίδες Λεγκλέν και d'Ayen, και στο μεικτό όπου αποκλείστηκε στον πρώτο γύρο όπου ήταν και ο προημιτελικός.

Στους Ολυμπιακούς αγώνες του 1924 στο Παρίσι συμμετείχε με τη Σουηδία. Στο απλό αποκλείστηκε στον πρώτο γύρο, στο διπλό γυναικών με συμπαίκτρια τη Σίγκριντ Φικ αποκλείστηκαν στον δεύτερο και προημιτελικό γύρο και στον πρώτο γύρου του μεικτού.

## Παραπομπές


Κατηγορία:Σουηδές αθλήτριες της αντισφαίρισης
Έρικ Τέγκνερ

Ο **Έρικ Τέγκνερ** (*[[δανικά]]: Erik Tegner*) (Μπανγκόκ, Ταϊλάνδη, 29 Οκτωβρίου 1896 - Ρέντινγκ, Ηνωμένο Βασίλειο, 9 Σεπτεμβρίου 1965) ήταν Δανός αθλητής της αντισφαίρισης.

Πήρε μέρος στο Παγκόσμιο πρωτάθλημα σε σκληρό γήπεδο το 1920, 1921,1922, και 1923. Το 1921 Κέρδισε το Παγκόσμιο πρωτάθλημα σε κλειστό γήπεδο με συμπαίκτρια την Έλσεμπεθ Μπρεχμ, και ήταν φιναλίστ στον τελικό του διπλού των αντρών. Κέρδισε έξι πρωταθλήματα Δανίας, ένα στο μονό, ένα στο μεικτό, και τέσσερα στο διπλό. Έπαιξε το Γουίμπλετον το 1920, χάνοντας στο δεύτερο γύρο.

Με τη Δανία αγωνίστηκε στο κύπελλο Ντέιβις το 1921, 1922, 1923 και το 1924 με ρεκόρ 2 νίκες και 10 ήττες. Το 1921 ήταν στα ημιτελικά και το 1922 στα προημιτελικά του Παγκοσμίου.

Στους θερινούς Ολυμπιακούς Αγώνες του 1920 στην Αμβέρσα στο απλό αποκλείστηκε στον δεύτερο γύρο και στο διπλό μεικτό με συμπαίκτρια την Άμορι Χάνσεν ήταν τέταρτοι.

Στους θερινούς Ολυμπιακούς Αγώνες του 1924 στο Παρίσι στο απλό αποκλείστηκε στον δεύτερο γύροι. Στο διπλό με συμπαίκτη τον Έινερ Ούλριχ αποκλείστηκαν στον τρίτο γύρο και στο μεικτό με συμπαίκτρια την Ελίζαμπεθ Μπρεχμ αποκλείστηκαν στον πρώτο γύρο.

## Παραπομπές


Κατηγορία:Δανοί αθλητές της αντισφαίρισης
Έλσεμπεθ Μπρεχμ

Η **Έλσεμπεθ Μπρεχμ** (*[[δανικά]] : Elsebeth Brehm Jorgensen*) (30 Ιουλίου 1901 – 14 Ιουλίου 1995) ήταν Δανέζα αθλήτρια της αντισφαίρισης της γυμναστικής και Δασκάλα σε σχολεία. 

Στο πρωτάθλημα Δανίας ήταν οκτώ φορές πρωταθλήτρια, στο μονό το 1921 σε κελιστό γήπεδο, το 1923, το 24 και τοα 1925 σε ανοιχτό γήπεδο, το 1927 και σε ανοιχτό και κλειστό γήπεδο, τρία πρωταθλήματα στο διπλό και πέντε στο μεικτό. 

Στους θερινούς Ολυμπιακούς Αγώνες του 1920 στην Αμβέρσα στο απλό αποκλείστηκε στον δεύτερο γύρο και στο διπλό μεικτό με συμπαίκτρια την Άμορι Χάνσεν στον πρώτο γύρο.

Στους θερινούς Ολυμπιακούς Αγώνες του 1924 στο Παρίσι στο απλό αποκλείστηκε στον πρώτο γύρο, στο διπλό με συμπαίκτρια την Άμορι Χάνσεν έχασαν στα προημιτελικά και στο μεικτό με συμπαίκτη τον Έρικ Τέγκνερ αποκλείστηκαν στον πρώτο γύρο.

## Παραπομπές


Κατηγορία:Δανέζες αθλήτριες της αντισφαίρισης
Κατηγορία:Δανοί εκπαιδευτικοί
Κατηγορία:Δανοί αθλητές της γυμναστικής
Άμορι Χάνσεν

Η **Άμορι Χάνσεν** (*[[δανικά]]: Amory Ide Agnes Hansen*) (24 Φεβρουαρίου 1887 – 6 Φεβρουαρίου 1961) ήταν Δανέζα αθλήτρια της αντισφαίρισης.

Η Χάνσεν κέρδισε αρκετά ντόπια τουρνουά της Δανίας αλλά δεν πήγε καλά σε διεθνή τουρνουά. Παντρεύτηκε τον Φίλμερ Χάνσεν, αεροπόρος, γιατρός, αντισφαιριστής, πρόξενος και πρεσβευτής στη Λετονία και Στοκχόλμη.

Στους θερινούς Ολυμπιακούς Αγώνες του 1920 στην Αμβέρσα στο απλό αποκλείστηκε από τον πρώτο γύρο όπως και στο διπλό γυναικών με συμπαίκτρια την Έλσεμπεθ Μπρεχμ. Στο μεικτό διπλό με συμπαίκτη τον Έρικ Τέγκνερ κατετάγησαν τέταρτοι.

## Παραπομπές


Κατηγορία:Δανέζες αθλήτριες της αντισφαίρισης
Σίγκριντ Φικ

Η **Σίγκριντ Φικ** (*[[λατινικό αλφάβητο]] : Sigrid Fick*) (Ελσίνκι 28 Μαρτίου 1887 - 4 Στοκχόλμη Ιουνίου 1979), ήταν Φινλανδή, από το 1910 Σουηδή, πρωταθλήτρια και Ολυμπιονίκης της αντισφαίρισης. 

Στην καριέρα της, από το 1910 έως το 1933, έχει κατακτήσει στο πρωτάθλημα Σουηδίας 56 πρωταθλήματα, 22 στο απλό, 12 σε ανοιχτό γήπεδο και 10 σε κλειστό γήπεδο.

Στους Ολυμπιακούς αγώνες του 1912 στη Στοκχόλμη συμμετείχε με τη Σουηδία. Στο απλό σε ανοιχτό γήπεδο αποκλείστηκε στον πρώτο γύρο ενώ στο απλό σε κλειστό γήπεδο κατέλαβε την τέταρτη θέση. Στο διπλό σε κλειστό γήπεδο με συμπαίκτρια τη Λίλι Στρόμπεργκ-φον Έσεν κατέλαβαν την τρίτη θέση και το χάλκινο μετάλλιο. Στο μεικτό με συμπαίκτη τον Γκούναρ Σέτεργουολ κατέλαβαν τη δεύτερη θέση και το αργυρό μετάλλιο.

Στους Ολυμπιακούς αγώνες του 1920 στην Αμβέρσα συμμετείχε πάλι με τη Σουηδία. Στο απλό κατέλαβε την τέταρτη θέση ενώ στο μεικτό και στο διπλό γυναικών αποκλείστηκε από τον πρώτο γύρο.

Στους Ολυμπιακούς αγώνες του 1924 στο Παρίσι συμμετείχε εκ νέου με τη Σουηδία. Στο απλό αποκλείστηκε στα προημιτελικά, στο διπλό γυναικών αποκλείστηκε στον δεύτερο γύρο κι έφτασε στα προημιτελικά του μεικτού.

## Παραπομπές


Κατηγορία:Σουηδές αθλήτριες της αντισφαίρισης
Glory hole (σεξουαλική αργκό)

**Glory hole** (ή αλλιώς **gloryhole** και **glory-hole**) ονομάζεται μία τρύπα σε έναν τοίχο, που διχοτομεί τοίχους (ή διαχωριστικά), συνήθως δημόσιων τουαλετών ή προσωπικούς θαλάμους σε κινηματογράφους πορνό, ώστε άνθρωποι μεταξύ τους (μέσω της οπής) να εμπλακούν σεξουαλικά ή απλά να παρατηρήσουν τον άνθρωπο στον διπλανό θάλαμο, ενόσω αυνανίζονται. Εκτός από το πέος, σε αυτήν την οπή μπορούν να εισχωρήσει, πιθανώς, μία γλώσσα ή και δάχτυλα. Πολλές φορές ο όρος χρησιμοποιείται ως θέμα για την ερωτική λογοτεχνία ή και για πορνογραφικές ταινίες. 

Ο όρος αυτός, περισσότερο, έχει συνδεθεί με την ανδρική ομοφυλοφιλική κουλτούρα, καθώς και με το πρωκτικό και στοματικό σεξ. Η πρακτική αυτή, πολλές φορές γίνεται από αμφιφυλόφιλους και ετερόφυλους άντρες ή απλά και από άντρες που δεν δηλώνουν ότι ανήκουν σε κάποια από τις προηγούμενες κατηγορίες. Η εν λόγω πρακτική σεξουαλικής δραστηριότητας διατηρεί την ανωνυμία όλων των εμπλεκομένων.  Μερικές ομοφυλοφιλικές ιστοσελίδες, προσφέρουν οδηγίες για την επίτευξη της δραστηριότητας, ενώ κάποιοι άνθρωποι τη φτιάχνουν και στο σπίτι τους. 

## Παραπομπές


## Περαιτέρω ανάγνωση

* "The Little Black Book: This one can keep you out of trouble," (Lambda Legal Defense and Education Fund
* "Gloryholes" essay at rotten.com
* An article that gives legal advice on cruising for sex.
* 
* 
*  (Includes several glory hole encounters by Navy members)
* 
*  (quote from the abstract)
* 

## Εξωτερικοί σύνδεσμοι

* A Sex Stop on the Way Home by Corey Kilgannon, New York Times, September 21, 2005
* The Little Black Book: This one can keep you out of trouble,  *[[Lambda Legal|Lambda Legal Defense and Education Fund]]*; archived copy, pdf format, archived here. Άρθρο που αφορά τη νομική υπόσταση του σεξ σε δημόσιες τουαλέτες

Κατηγορία:Σεξουαλικότητα και κοινωνία
Κατηγορία:ΛΟΑΤ αργκό
Κατηγορία:Σεξουαλική αργκό
Κατηγορία:Πορνογραφική ορολογία
Κατηγορία:Περιστασιακή συνουσία
ΛΟΑΤ αργκό

**ΛΟΑΤ αργκό** (ή λεξιλόγιο ή και **gay αργκό**) ονομάζεται ένα λεξιλόγιο αργκό λέξεων ή εκφράσεων που χρησιμοποιείται από ΛΟΑΤ άτομα. Η αργκό αυτή χρησιμοποιείται σε πολλές γλώσσες, μεταξύ αυτών τα αγγλικά και τα ιαπωνικά, στις οποίες χρησιμοποιείται από τις αρχές του 20ου αιώνα. Οι λέξεις και οι εκφράσεις αυτού του λεξιλογίου, βοηθούν τη ΛΟΑΤ κοινότητα να επικοινωνήσουν γρήγορα μεταξύ τους με κωδικούς ή απλά να προσδιορίσουν κάπως τους εαυτούς τους. 

Μερικά παραδείγματα αυτού του λεξιλογίου, μπορούν να ονομαστούν λόγου χάριν τα καλιαρντά, μία διάλεκτος που χρησιμοποιεί η ελληνική κοινότητα ΛΟΑΤ, στα αγγλικά για παράδειγμα, το "Uros" σημαίνει πρωκτικό σεξ, ενώ το "box" αναφέρεται στα γυναικεία γεννητικά όργανα. Φυσικά, η αγγλική αργκό, διαφοροποιείται ανάλογα την περιοχή. Στα ιαπωνικά, για παράδειγμα, το *okama* αντιστοιχεί στα χυδαία και προσβλητικά "πούστης" ή "αδελφή".

## Παραπομπές


## Περαιτέρω ανάγνωση
* 
* 

## Εξωτερικοί σύνδεσμοι
*Lavender Linguistics, from Guardian Unlimited
*Frederick B.J. (2012) Partying with a purpose: Finding meaning in an online party n play subculture
*The BLANKmates Glossary of LGBT Chemsex Slang terms (2017)

*
Ράφαου Λέμκιν

Ο **Ραφαέλ Λέμκιν**,  (24 Ιουνίου 1900 - 28 Αυγούστου 1959) ήταν Πολωνός νομικός, εβραϊκής καταγωγής

Ο όρος *[[γενοκτονία]]* αποτελεί ένα νέο όρο που δημιουργήθηκε μετά το τέλος του Β’ παγκοσμίου Πολέμου από τον πολωνοεβραίο Ραφαήλ Λέμκιν  (Raphael Lemkin) καθηγητή  του Πανεπιστημίου του Γέιλ για να περιγράψει το έγκλημα της μαζικής εξόντωσης των Εβραίων από τους Ναζί κατά τη διάρκεια του  πολέμου.  O όρος αναδείχθηκε και καθιερώθηκε λίγο πριν από τη Δίκη της Νυρεμβέργης. Αποτέλεσε ομόφωνη Σύμβαση ΟΗΕ του 1948 *«για την Πρόληψη και Καταστολή του Εγκλήματος της Γενοκτονίας» *και από το 1951 τέθηκε σε ισχύ στο πλαίσιο του διεθνούς δικαίου. 

Ο Λέμκιν είχε αρχίσει να ασχολείται με εγκλήματα τύπου γενοκτονίας από τη δεκαετία του 1930, χωρίς να χρησιμοποιεί ακόμα αυτόν τον όρο. Η σφαγή περίπου 3.000 Ασσυρίων Χριστιανών από το Ιρακινό κράτος τον Αύγουστο του 1933, σε συνδυασμό με τις μνήμες των σφαγών Αρμενίων, Ασσυρίων και Ελλήνων από τους Τούρκους μεταξύ 1914 και 1924, ώθησαν τον Λέμκιν να κάνει μια εκστρατεία για την ανάπτυξη διεθνούς δικαίου που θα βοηθούσε στην πρόληψη των γενοκτονιών. Αρχικά χαρακτήρισε αυτές τις πράξεις ως "πράξεις βαρβαρότητας" σε μια σχετική πρότασή του στο Νομικό Συμβούλιο της Κοινωνίας των Εθνών το 1933, η οποία δεν είχε επιτυχία. Αργότερα κατονόμασε την Οθωμανική Αυτοκρατορία για την πρακτική της απομάκρυνσης των παιδιών από τις οικογένειές τους με σκοπό την ανατροφή τους από άλλες πληθυσμιακές ομάδες διαφορετικής φυλής, εθνότητας, θρησκείας. Είχε αρχίσει να επεξεργάζεται έναν νομικό ορισμό των σχετικών εγκλημάτων, από τις αρχές της δεκαετίας του 1940, ενώ ακόμα οι διώξεις κατά των Εβραίων δεν ήταν πολύ γνωστές στον Δυτικό κόσμο λόγω του συνεχιζόμενου πολέμου. Ενώ στον ΟΗΕ γινόταν η συζήτηση για την επιλογή ενός αποδεκτού όρου, τον Αύγουστο του 1946 ο Λέμκιν έγραψε στην εφημερίδα New York Times:Η Γενοκτονία δεν είναι καινούργιο φαινόμενο ούτε έχει αγνοηθεί εντελώς στο παρελθόν. [...] Οι σφαγές των Ελλήνων και των Αρμενίων από τους Τούρκους προκάλεσαν διπλωματική δράση χωρίς τιμωρία.Προκειμένου να πιέσει για την αναγνώριση του εγκλήματος της γενοκτονίας από τον ΟΗΕ, ο Λέμκιν αναφερόταν επίσης σε άλλες περιπτώσεις μαζικών κρατικών διώξεων, όπως αυτή των Εβραίων από την Τσαρική Ρωσία και των Αρμενίων και Χριστιανών των Βαλκανίων υπό τουρκική διοίκηση.

Ο Λέμκιν είχε ξεκινήσει τη συγγραφή μιας *Ιστορίας των γενοκτονιών*, η οποία παρέμεινε ανολοκλήρωτη. Σε αυτή πραγματευόταν ως περιπτώσεις γενοκτονιών τους διωγμούς των Χριστιανών στη Ρωμαϊκή Αυτοκρατορία, των Εβραίων της Ευρώπης κατά το Μεσαίωνα, την εξολόθρευση των ιθαγενών από αποίκους και, αναφορικά με τις ελληνοτουρκικές συγκρούσεις, αφενός τη σφαγή της Χίου από τους Οθωμανούς και αφετέρου τις σφαγές Τούρκων από Έλληνες κατά τη Μικρασιατική εκστρατεία.

## Παραπομπές


Κατηγορία:Απόφοιτοι του Πανεπιστημίου του Λβιβ
Bottle Rocket

To ***Bottle Rocket*** (γνωστός και ως ***Κλέφτες... κατά λάθος***) είναι μία αμερικανική αστυνομική-κωμική  ταινία σε σκηνοθεσία Γουές Άντερσον. Το σενάριο γράφτηκε από τον ίδιον τον σκηνοθέτη, σε συνεργασία με τον Όουεν Γουίλσον. Στην ταινία συμπρωταγωνιστούν για πρώτη φορά τα αδέλφια Όουεν Γουίλσον και Λουκ Γουίλσον, των οποίων αποτελεί και κινηματογραφικό ντεμπούτο, μαζί τους εμφανίζονται και οι Τζέιμς Κάαν, Ρόμπρετ Μασγκρέιβ και Λούμι Καβάθος.

Η ταινία, επίσης, αποτέλεσε και το σκηνοθετικό ντεμπούτο του Αμερικανικού σκηνοθέτη Γουές Άντερεσον. Αν κι η ταινία απέτυχε πλήρως εισπρακτικά, λειτούργησε ως θετικός παράγοντας στην καριέρα του Άντερσον, καθώς ασχολήθηκαν μερίδα κριτικών με αυτήν. Μάλιστα, ο γνωστός Αμερικανός σκηνοθέτης Μάρτιν Σκορσέζε, την είχε συμπεριλάβει, ανάμεσα στις 10 αγαπημένες του ταινίες, της δεκαετίας του 1990. 

*Bottle Rocket* ονομαζόταν κι μια ταινία μικρού μήκους, με τον ίδιο σκηνοθέτη και τα αδέλφια Γουίλσον, μεταξύ άλλων, το οποίο είχε κυκλοφορήσει το 1994, και πρακτικά αποτελεί την έμπνευση για τη μεγάλου μήκους ταινία του 1996.

## Παραπομπές


## Εξωτερικοί σύνδεσμοι
* 
* 
* 
* 
* 
* Screenplay by Wes Anderson and Owen Wilson http://www.dailyscript.com/scripts/bottlerocket.html
* Photos of ''Bottle Rocket'' Movie Locations As They Appear Today

Κατηγορία:Ταινίες του 1996
Κατηγορία:Αγγλόφωνες ταινίες
Κατηγορία:Ισπανόφωνες ταινίες
Κατηγορία:Αμερικανικές ταινίες της δεκαετίας 1990
Κατηγορία:Αμερικανικές buddy ταινίες
Κατηγορία:Αμερικανικές αστυνομικές κωμικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες βασισμένες σε μικρού μήκους ταινίες
Κατηγορία:Ταινίες σε σκηνοθεσία Γουές Άντερσον
Κατηγορία:Ταινίες παραγωγής Gracie Films
Κατηγορία:Ταινίες παραγωγής Columbia Pictures
Κατηγορία:Ταινίες γυρισμένες στο Τέξας
Κατηγορία:Ταινίες με μουσική σύνθεση Μαρκ Μάδερσμπρο
Praktiker Hellas

H **Praktiker Hellas** αποτελεί ελληνικό Δίκτυο καταστημάτων DIY, που δραστηριοποιείται από το 1991. 

Διαθέτει 17 καταστήματα στην Ελλάδα, συνολικής έκτασης 100.000 τ.μ., ενώ απασχολεί 1411 εργαζόμενους.
μικρογραφία|Το λογότυπο του Praktiker μέχρι το 2023

Τα εγκαίνια του 1ου καταστήματος της Praktiker Hellas στο Ελληνικό τον Νοέμβριο 1991 σηματοδότησαν την εισαγωγή της φιλοσοφίας «Φτιάξ' το μόνος σου» στην Ελλάδα. 

Στο τέλος του 1995 ολοκληρώθηκε η πρώτη φάση ανάπτυξης του δικτύου της εταιρείας με δύο ακόμη καταστήματα στην Αθήνα (Ταύρος, Αγ. Βαρβάρα) και από ένα στις πόλεις Θεσσαλονίκη, Λάρισα και Πάτρα.

Το 2001 ανοίγει το κατάστημα της Μεταμόρφωσης και το 2006 εγκαινιάζεται το 8ο κατάστημα της Praktiker στο Βόλο, το οποίο αποτελεί την αφετηρία της νέας φάσης επέκτασης της εταιρίας, με μεσαίου μεγέθους καταστήματα. Στη συνέχεια, το 2007 ένα ακόμα κατάστημα μεσαίου μεγέθους ξεκινά τη λειτουργία του στην πόλη των Ιωαννίνων, ενώ το τέλος του έτους σηματοδοτείται με τα εγκαίνια του 10ου καταστήματος της Praktiker στη Μάνδρα Αττικής. 

Το καλοκαίρι του 2008 η εταιρία εγκαινιάζει κατάστημα στην πόλη της Καλαμάτας, το οποίο αποτελεί το δεύτερό της στην Πελοπόννησο, ενώ, δύο χρόνια αργότερα το 12ο σε σειρά κατάστημα στο Ηράκλειο Κρήτης. Η εταιρία συμπληρώνει την παρουσία της στη Βόρεια Ελλάδα με το κατάστημα της στην Ξάνθη το 2011 και εκείνο της Αλεξανδρούπολης το 2012, ενώ τον Ιανουάριο του ίδιου έτους εγκαινιάζει το ηλεκτρονικό της κατάστημα. Τον Ιούλιο του 2016, συνεχίζει την ανάπτυξη του δικτύου της με το 15ο της κατάστημα πανελλαδικά (2ο στη νησιωτική Ελλάδα) εγκαινιάζοντας το Praktiker Ρόδου.

Το 2018 γιορτάζει με διπλά εγκαίνια στην περιοχή της Ανθούσας του 16ου καταστήματός της και του 1o B2B Center, showroom για επαγγελματίες. Παράλληλα, λανσάρει τις νέες της υπηρεσίες κήπου, interior & Κλίμα Experts, για την υποστήριξη αρχιτεκτονικής κήπου, ανακαίνισης & διακόσμησης σπιτιού, ψύξης/θέρμανσης, από τις εξειδικευμένες της ομάδες, ενώ επίσης από το 2023, άνοιξε το 17ο κατάστημα στην Κέρκυρα.

Από τον Απρίλιο του 2014, η Praktiker Hellas αποτελεί μέλος της καναδικής Fairfax Financial Holdings Limited.

Μια από τις καινοτομίες της εταιρίας είναι η εκπαίδευση των πελατών της και η επένδυση γύρω από τη βέλτιστη εμπειρία τους. Μέχρι την εμφάνιση των Praktiker, το DIY δεν ήταν ευρέως διαδεδομένο ως φιλοσοφία και η Praktiker ανέλαβε το έργο της ευρείας διάδοσής του με διάφορα προγράμματα, όπως π.χ. οι επιδείξεις προϊόντων και λύσεων στα καταστήματά της, που συνεχίζονται μέχρι και σήμερα, διαδραστικά events και πολλά άλλα.

## Παραπομπές


Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Παγκόσμιο πρωτάθλημα Φόρμουλα 1 (1966)

Το **Παγκόσμιο πρωτάθλημα της Φόρμουλα 1 του 1966** ήταν το 17ό που διοργάνωσε η FIA. Περιλάμβανε 9 Γκραν Πρι τα οποία ξεκίνησαν στις 22 Μαΐου στο Μονακό και ολοκληρώθηκαν στις 23 Οκτωβρίου στο Μεξικό. Το Παγκόσμιο Πρωτάθλημα Οδηγών κατέκτησε για 3η και τελευταία φορά ο Αυστραλός Τζακ Μπράμπαμ με την ομώνυμη ομάδα η οποία κατέκτησε το Πρωτάθλημα Κατασκευαστών. Ο Μπράμπαμ παραμένει μέχρι και σήμερα ο μοναδικός οδηγός ο οποίος κατέκτησε το Παγκόσμιο Πρωτάθλημα οδηγώντας μονοθέσιο το οποίο έφερε το όνομά του.

## Παραπομπές


## Εξωτερικοί σύνδεσμοι
* 

1966
Κατηγορία:Μηχανοκίνητος αθλητισμός το 1966
Στούντιο Ηλεκτρονικής Μουσικής Δυτικογερμανικής Ραδιοφωνίας

[μικρογραφία|300x300εσ|Ο [Καρλχάιντς Στοκχάουζεν στο Στούντιο το 1991.]]
Το **Στούντιο Ηλεκτρονικής Μουσικής της Δυτικογερμανικής Ραδιοφωνίας **(γερμανικά: ) ήταν μια εγκατάσταση της Δυτικογερμανικής Ραδιοφωνίας (WDR) στην Κολωνία. Ήταν η πρώτη του είδους της στον κόσμο και η ιστορία της αντικατοπτρίζει την εξέλιξη της ηλεκτρονικής μουσικής στο δεύτερο μισό του εικοστού αιώνα.

## Εξωτερικοί σύνδεσμοι
* 

Κατηγορία:Ηλεκτρονική μουσική
Κατηγορία:Δυτική Γερμανία
Neoplan Centroliner

Το **Neoplan Centroliner** είναι αστικό λεωφορείο χαμηλού δαπέδου της Neoplan, το οποίο κατασκευάζοταν από το 1997 μέχρι και το 2009 στο εργαστάσιο της πόλης Πλάουεν, της Γερμανίας.

Τα μοντέλα του Centroliner αποτελούνται από μίντιμπας, κανονικά και αρθρωτά λεωφορεία ενός ορόφου και ένα διώροφο τριαξωνικό. Τα κανινικά έχουν είτε 1, είτε 2, είτε 3 πόρτες, ενώ τα αρθρωτά έχουν είτε 2, είτε 3, είτε 4 πόρτες.

## Πρώτη γενιά

Η πρώτη γενιά κατασκευάζοταν από το 1997 μέχρι το 2006.





## Δεύτερη γενιά

Η δεύτερη γενιά άρχισε να κατασκευάζεται το 2003 και σταμάτησε το 2009. Ο κινητήρας της δεύτερης γενιάς είναι σύμφωνος με τις προδιαγραφές εκπομπών Euro 4.





## Φωτογραφίες


Αρχείο:Neoplan N 4411.JPG|N 4411
Αρχείο:Lehner Omnibusbetrieb ~ Neoplan N 4416 Ü ~ Aachen Bushof.JPG|N 4416 Ü
Αρχείο:Kanagawa Chuo Kotsu Twin Liner.jpg|N 4421
Αρχείο:Bus der Karlsruher Berufsfeuerwehr 9143.jpg|N 4426/3 Ü
Αρχείο:Horst Taeter ~ Neoplan N 4516 ~ Mariadorf Dreieck (2).JPG|N 4516
Αρχείο:MVK Neoplan bus.jpg|N 4522


## Πηγές
* Τεχνικά χαρακτηριστικά της δεύτερης γενιάς

Κατηγορία:Μοντέλα της Neoplan
Barbie: Life in the Dreamhouse

Το ***Barbie: Life in the Dreamhouse*** (ελληνικά: ***Η Λαμπερή Ζωή της Barbie***) είναι αμερικανική διαδικτυακή κωμική σειρά κινουμένων σχεδίων CGI μικρού μήκους που δημιουργήθηκε από την Arc Productions και τη Mattel Creations (τμήμα παραγωγής της Mattel). Η σειρά ξεκίνησε να προβάλλεται στις 11 Μαΐου του 2012 και ολοκληρώθηκε το 2015. Είναι διαθέσιμη στo Barbie.com, Netflix και YouTube. Στη 1 Σεπτεμβρίου του 2013, προβλήθηκαν δύο special επεισόδια στο Nickelodeon. Μία σειρά reboot είναι προγραμματισμένη να κυκλοφορήσει το φθινόπωρο του 2017, υπό τον τίτλο **'.

== Υπόβαθρο ==
Η σειρά τοποθετείται σε μία φανταστική εκδοχή του [[Μαλιμπού]] των [[Ηνωμένες Πολιτείες Αμερικής|Ηνωμένων Πολιτειών]], όπου οι κάτοικοι είναι κούκλες. Οι κούκλες συμπεριφέρονται όπως και οι άνθρωποι. Η σειρά επικεντρώνεται στη Barbie, τις αδερφές, τους φίλους, το αγόρι της, Ken, και τα κατοικίδιά της.

== Άλλα μέσα ==
Το Νοέμβριο του 2013 κυκλοφόρησε το βιντεοπαιχνίδι party περιπέτειας **' στα Steam, Nintendo DS, Nintendo 3DS, Nintendo eShop, Wii και Wii U. Αναπτύχθηκε από την Torus Games και διανεμήθηκε από την Little Orbit.

## Φωνές ηθοποιών
Barbie - Κέιτ Χίγκινς

Ken - Σον Χάνκινσον

Raquelle - Χάβιλαντ Στίλγουελ

Skipper - Πόλα Ρόουντς

Chelsea - Λόρα Γκέροου

Ryan - Τσάρλι Μπόντιν

Teresa - Κέιτι Κράουν

Nikki - Νάκια Μπιούρις

Midge - Άσλιν Νικόλ Σέλικ

Summer - Τάρα Σάντς

Ρεπόρτερ - Ντέιβιντ Γουάιμπ

Ντουλάπα - Τοντ Ρέσνικ

## Παραπομπές


## Εξωτερικοί σύνδεσμοι
* Επίσημη ιστοσελίδα
* Επίσημο κανάλι στο YouTube
* ''Barbie: Life in the Dreamhouse'' στο IMDb

Κατηγορία:Barbie (ταινίες)
Εθνικά Ινστιτούτα Υγείας (ΗΠΑ)

Τα **Εθνικά Ινστιτούτα Υγείας** (αγγλικά: National Institutes of Health), που συνήθως αναφέρονται ως **ΕΙΥ** (NIH), είναι η κύρια υπηρεσία της κυβέρνησης των Ηνωμένων Πολιτειών που είναι υπεύθυνη για την έρευνα στην βιοϊατρική και τη δημόσια υγεία. Ιδρύθηκε στα τέλη της δεκαετίας του 1880 και τώρα αποτελεί τμήμα του Υπουργείου Υγείας και Κοινωνικών Υπηρεσιών των ΗΠΑ. Η πλειονότητα των εγκαταστάσεων των ΕΙΥ βρίσκονται στη Βηθεσδά του Μέριλαντ και σε άλλα κοντινά προάστια της μητροπολιτικής περιοχής της Ουάσιγκτον, με άλλες κύριες εγκαταστάσεις στο Research Triangle Park στη Βόρεια Καρολίνα και μικρότερες δορυφορικές εγκαταστάσεις που βρίσκονται γύρω από τις Ηνωμένες Πολιτείες. Τα ΕΙΥ διεξάγουν τη δική τους επιστημονική έρευνα μέσω του Ερευνητικού Προγράμματος ΕΙΥ και παρέχουν σημαντική χρηματοδότηση βιοϊατρικής έρευνας σε ερευνητικές εγκαταστάσεις που δεν ανήκουν στα ΕΙΥ, μέσω του Προγράμματος Εξωσχολικής Έρευνας.

Το 2013, το Ερευνητικό Πρόγραμμα ΕΙΥ είχε 1.200 κύριους ερευνητές και περισσότερους από 4.000 μεταδιδακτορικούς υποτρόφους στη βασική, μεταφραστική και κλινική έρευνα, αποτελώντας το μεγαλύτερο ίδρυμα βιοϊατρικής έρευνας στον κόσμο.

Τα ΕΙΥ περιλαμβάνουμ 27 ξεχωριστά ινστιτούτα και κέντρα διαφορετικών βιοϊατρικών κλάδων και είναι υπεύθυνα για πολλά επιστημονικά επιτεύγματα, συμπεριλαμβανομένης της ανακάλυψης φθορίου για την πρόληψη της τερηδόνας, της χρήσης λιθίου για τη διαχείριση της διπολικής διαταραχής και της δημιουργίας εμβολίων κατά της ηπατίτιδας, του Haemophilus influenzae και του ιού των ανθρωπίνων θηλωμάτων (HPV).

Το 2019, τα ΕΙΥ κατατάχθηκαν στη δεύτερη θέση στον κόσμο, πίσω από το Πανεπιστήμιο Χάρβαρντ, για τις βιοϊατρικές επιστήμες στο Nature Index, ο οποίος μέτρησε τους μεγαλύτερους συνεισφέροντες σε εργασίες που δημοσιεύθηκαν σε ένα υποσύνολο κορυφαίων περιοδικών από το 2015 έως το 2018.

## Ιστορία

## Παραπομπές


## Εξωτερικοί σύνδεσμοι

* 
* Εθνικά Ινστιτούτα Υγείας στο *Federal Register*
* Regional Medical Programs Συλλογή πληροφοριών για τα Περιφερειακά Ιατρικά Προγράμματα των ΕΙΥ, από την Εθνική Βιβλιοθήκη Ιατρικής


Κατηγορία:Διεθνή ερευνητικά ινστιτούτα
Κατηγορία:Κυβερνητικές υπηρεσίες
Γιούζεφ Χέμπντα

Ο **Γιόζεφ Χέμπντα** (πολωνικά: Józef Hebda, 7 Οκτωβρίου 1906 - 23 Σεπτεμβρίου 1975), ήταν Πολωνός αθλητής της αντισφαίρισης.

Ο Χέμπντα ξεκίνησε τον αθλητισμό αρχικά ως ποδοσφαιριστής και μετά την ηλικία των 20 ετών ασχολείθηκε με την αντισφαίριση. Κατά τη διάρκεια της καριέρας του υπερασπίστηκε τα χρώματα του Συλλόγου Αντισφαίρισης του Λβιβ (Κλουμπ Τένις Λβουφ), ΛΚΣ Ουούτς, Λέγκια Βαρσοβίας, Βιστούλα Κρακοβίας και Όλσα. Έκανε το ντεμπούτο του στο τένις το 1930 και το 1931 ήταν ο 3ος καλύτερος παίκτης στην Πολωνία.

Κέρδισε το Πολωνικό πρωτάθλημα πρώτη φορά το 1932, το πολωνικό διεθνές πρωτάθλημα το 1937, και 1938, στα διπλό και μικτό κέρδισε συνολικά οκτώ τίτλους (τελευταίος το 1947). Στα πολωνικά εθνικά πρωταθλήματα σε όλες τις διοργανώσεις κέρδισε δεκατρείς τίτλους, ο τελευταίος το 1954.

Στο κύπελλο Ντέιβις αγωνίστηκε για την Πολωνία από το 1931 έως το 1947 σε 10 διοργανώσεις με ρεκόρ 14 νίκες και 18 ήττες. Με την Πολωνική εθνική ομάδα έχει κερδίσει το Κύπελλο της κεντρικής Ευρώπης το 1938.

Στο Πρωτάθλημα αντισφαίρισης Ανατολικής Μεσογείου το 1936 ήταν πρώτος στο μεικτό με συμπαίκτρια την Γιάντβιγκα Γιεντρεγιόφσκα. Στο Γουίμπλετον έχει αγωνιστεί χωρίς ιδιαίτερη επιτυχία το 1934, 1935, 1936 και το 1947 στο απλό και διπλό.

Κατά τη διάρκεια του Β΄Παγκοσμίου πολέμου έμεινε αρχικά στο Λβοφ. Το 1940 κέρδισε τον τίτλο του πρωταθλητή της ΕΣΣΔ χωρίς να χάσει ένα σετ στο τουρνουά. Μετά την κατάληψη της Λβοφ από τους Γερμανούς διέφυγε στην Κρακοβία, όπου παρέμεινε μέχρι το τέλος της κατοχής. Μετά τον πόλεμο συνέχισε την αθλητική του σταδιοδρομία, εργάστηκε επίσης ως προπονητής.

## Παραπομπές


Κατηγορία:Πολωνοί αθλητές της αντισφαίρισης
Κατηγορία:Πολωνοί προπονητές της αντισφαίρισης
Κατηγορία:Πολωνοί ποδοσφαιριστές
Buddy ταινία

**Buddy ταινία** (γνωστό και ως **buddy movie**) ονομάζεται ένα κινηματογραφικό είδος, στο οποίο πρωταγωνιστούν δύο (καμιά φορά και παραπάνω) άτομα —συχνότερα άντρες. Συνήθως, οι δύο αυτοί πρωταγωνιστές έχουν αρκετές διαφορές στον χαρακτήρα, το οποίο κιόλας δημιουργεί διαφορετικές δυναμικές επί της οθόνης. Άλλες διαφορές που μπορεί να έχουν είναι, παραδείγματος χάριν, εθνικές. Συνηθέστερα αυτό το είδος χρησιμοποιείται στον αμερικανικό κινηματογράφο και σε αντίθεση με άλλα είδη, άντεξε στον 20ο αιώνα, χρησιμοποιώντας διαφορετικά ζευγάρια και θέματα.  Πολύ συχνά το εν λόγω είδος συνυπάρχει με είδη όπως δράσης, κωμωδίες και ταινίες δρόμου, ενώ σε πολλές περιπτώσεις οι δύο πρωταγωνιστές είναι αστυνομικοί. 

Το είδος αυτό ξεκίνησε ουσιαστικά τη δεκαετία του 1930, στον αμερικανικό κινηματογράφο, όταν και υπήρξαν τα πρώτα πολύ γνωστά κινηματογραφικά ντουέτα, όπως οι Χοντρός και Λιγνός και οι Άμποτ και Κοστέλο, ενώ ήδη στην επόμενη δεκαετία είχε γίνει ένα δημοφιλέστατο είδος. Υπό αυτή τη φύση συνεχίστηκε έως και τη δεκαετία του 1960, ενώ κατά την προηγούμενη δεκαετία και αυτή του 1970, η φύση του είχε πιο κοινωνικό χαρακτήρα. Από το 1980, το είδος αρχίζει και χρησιμοποιείται με ταινίες δράσης. Ενώ κατά τις επόμενες δεκαετίες υπήρξαν και νέες προσεγγίσεις στο είδος.

Μερικές από τις πιο χαρακτηριστικές buddy ταινίες με κωμικό χαρακτήρα, σίγουρα είναι το *[[Χοντρός-Λιγνός στη Λεγεώνα των Ξένων]]* (1939), *[[Οι ατσίδες με τα μπλε]]* (1980), το *[[Πολυθρόνα για Δύο|Πολυθρόνα για δύο]]* (1983) και το *[[Ο Ηλίθιος και ο Πανηλίθιος|Ο ηλίθιος και ο πανηλίθιος]]* (1994). Στο είδος δράσης, χαρακτηριστικές, μπορούν να θεωρηθούν *[[Ο μπάτσος του Μπέβερλι Χιλς]]* (1984), το *[[Φονικό όπλο]]* (1987) και το *Rush Hour* (1998). Το είδος αυτό είναι επίσης πολύ διαδεδομένο και σε ταινίες κινουμένων σχεδίων, μεταξύ των πιο χαρακτηριστικών το *[[Toy Story]]* (1995), το *[[Σρεκ]]* (2001), το *[[Μπαμπούλας Α.Ε.]]* (2001) και το *[[Ζωούπολη]]*, το οποίο παρεμπιπτόντως έχει ως πρωταγωνιστές ένα θηλυκό κι ένα αρσενικό.

## Παραπομπές


## Περαιτέρω ανάγνωση
*
*
*

*
Κατηγορία:Κινηματογραφικά είδη
Ιωάννης Β΄ του Σλέσβιχ-Χόλσταϊν-Σόντερμπουργκ

Ο **Ιωάννης Β΄** ο *νεότερος*, δανικά: Hans del yngre (25 Μαρτίου 1545 - 9 Οκτωβρίου 1622) από τον Οίκο του Ολδεμβούργου ήταν δούκας του Σλέσβιχ-Χόλσταϊν-Σόντερμπουργκ. Είναι ο ιδρυτής του κλάδου του Σλέσβιχ-Χόλσταϊν-Σόντερμπουργκ.

## Βιογραφία
Γεννήθηκε στο Χάδερσλεου και ήταν ο τρίτος γιος του Χριστιανού Γ΄ της Δανίας και της Δωροθέας των Ασκάνια, κόρης του Μάγκνους Α΄, δούκα της Σαξονίας-Λάουενμπουργκ. Ήταν ανιψιός του Ιωάννη Β΄ του πρεσβύτερου.

Το 1559 απεβίωσε ο πατέρας του και ο πρωτότοκος Φρειδερίκος Β΄ της Δανίας που τον διαδέχθηκε παραχώρησε ένα μέρος του Χόλσταϊν στο δευτερότοκο Μάγκνους και ένα μέρος του Σλέσβιχ στον Ιωάννη Β΄ με έδρα το Σόντερμπουργκ. Το 1588 απεβίωσε ο Φρειδερίκος Β΄ αφήνοντας το γιο του Χριστιανό Δ΄ 11 ετών. Ο Ιωάννης Β΄ βοήθησε τη μητέρα του νεαρού μονάρχη στην κηδεμονία του. Για μια στιγμή (1588-89) σχεδίασε να τη νυμφευτεί, αφού αφήσει τη δεύτερη σύζυγό του, κάτι που τελικά δεν έγινε. 

Απεβίωσε το 1622 στο Γκλύξμπουργκ σε ηλικία 77 ετών.

## Οικογένεια
Νυμφεύτηκε πρώτα το 1568 την Ελισάβετ των Γουέλφων, κόρη του Ερνέστου Γ΄, δούκα του Μπράουνσβαϊγκ-Γκρουμπενχάγκεν και είχε τέκνα:
* Δωροθέα 1569-1593, παντρεύτηκε τον Φρειδερίκο Δ΄ των Πιάστ δούκα της Λεγκνίτσα/Λήγκνιτς.
* Χριστιανός 1570-1633, δούκας του Σλέσβιχ-Χόλσταϊν-Σόντερμπουργκ-Έρε.
* Ερνέστος 1572-1596, απεβίωσε 24 ετών.
* Αλέξανδρος 1573-1627, δούκας του Σλέσβιχ-Χόλσταϊν-Σόντερμπουργκ.
* Αύγουστος 1574-1596, απεβίωσε 22 ετών.
* Μαρία 1575-1640, ηγουμένη στο αββαείο του Ιτσεχό.
* Ιωάννης Αδόλφος 1576-1624, δούκας του Σλέσβιχ-Χόλσταϊν-Σόντερμπουργκ-Νόρμπουργκ.
* Άννα 1577-1616, παντρεύτηκε τον Μπόγκισλαβ ΙΓ΄ δούκα της Πομερανίας.
* Σοφία 1579-1658, παντρεύτηκε τον Φίλιππο Β΄ δούκα της Πομερανίας, γιο του Μπόγκισλαβ ΙΓ΄.
* Ελισάβετ 1580-1653, παντρεύτηκε τον Μπόγκισλαβ ΙΔ΄ δούκα της Πομερανίας, γιο του Μπόγκισλαβ ΙΓ΄.
* Φρειδερίκος 1581-1658, δούκας του Σλέσβιχ-Χόλσταϊν-Σόντερμπουργκ-Νόρμπουργκ.
* Μαργαρίτα 1583-1638, παντρεύτηκε τον Ιωάννη Ζ΄ κόμη του Νάσσαου-Ζίγκεν.
* Φίλιππος 1584-1663, δούκας του Σλέσβιχ-Χόλσταϊν-Σόντερμπουργκ-Γκλύξμπουργκ.
* Αλβέρτος 1585-1613, απεβίωσε 28 ετών.

Το 1586 απεβίωσε η Ελισάβετ και ο Ιωάννης Β΄ έκανε το 1588 δεύτερο γάμο με την Αγνή Χέντβιχ των Ασκάνια, κόρη του Ιωακείμ Ερνέστου πρίγκιπα του Άνχαλτ και είχε τέκνα:
* Ελεονόρα 1590-1669.
* Άννα Σαβίνα 1593-1659, παντρεύτηκε τον Ιούλιο Φρειδερίκο δούκα της Βυρτεμβέργης-Βάιλτινγκεν.
* Ιωάννης Γεώργιος 1594-1613.
* Ιωακείμ Ερνέστος 1595-1671, δούκας του Σλέσβιχ-Χόλσταϊν-Σόντερμπουργκ-Πλεν.
* Ελεονώρα Σοφία 1603-1675, παντρεύτηκε τον Χριστιανό Β΄ πρίγκιπα του Άνχαλτ-Μπέρνμπουργκ.
* Αγνή-Μαγδαληνή 1602-1607 απεβ. 5 ετών, Δωροθέα Μαρία 1599-1600 απεβ. 1 έτους, Δωροθέα-Σίβυλλα 1597 απεβ. νήπιο, Βερνάρδος 1601-1601, απεβ. νήπιο.

## Πρόγονοι

## Παραπομπές


Κατηγορία:Οίκος του Όλντενμπουργκ
Κατηγορία:Πρίγκιπες της Δανίας
Neoplan Electroliner

Το **Neoplan Electroliner** είναι αστικό λεωφορείο της Neoplan, το οποίο κατασκευάζεται από το 1999. Το Electroliner μπορεί να λειτουργήσει ως λεωφορείο ή ως τρόλεϊ, έχοντας δύο κινητήρες κατασκευασμένους από την MAN. Τα μοντέλα του Electroliner είναι 12 και 18,7 μέτρων.

Κατηγορία:Μοντέλα της Neoplan
Α΄ Εθνική κατηγορία ποδοσφαίρου σάλας ανδρών Ελλάδας 2017-2018

Το **[[Πρωτάθλημα Ελλάδας ποδοσφαίρου σάλας ανδρών|πρωτάθλημα ποδοσφαίρου σάλας]] για την αγωνιστική περίοδο 2017–18** είναι το 21ο επίσημο στην ιστορία του θεσμού, και το 18ο πρωτάθλημα της ενιαίας Α' Εθνικής. Στη διοργάνωση μετέχουν έντεκα ομάδες.

## Κανονική περίοδος
Οι αγώνες της κανονικής περιόδου ξεκίνησαν στις 24 Σεπτεμβρίου 2017 με τον αγώνα Καλλιθέα Futsal - Παναθηναϊκός.και ολοκληρώθηκαν στις 18 Φεβρουαρίου  2018.

### Βαθμολογία

*1 Η Ταραχή έχει αποσυρθεί από το πρωτάθλημα.

### Αποτελέσματα

** άνευ αγώνος*

## Πλέι οφ

## Στατιστικά
### Σκόρερ

## Εξωτερικοί σύνδεσμοι
* Ιστότοπος futsalhellas.com

Α' Εθνική 2018
Κατηγορία:Εγχώρια ποδοσφαιρικά πρωταθλήματα 2017-2018
Κατηγορία:Α' Εθνική κατηγορία ποδοσφαίρου σάλας ανδρών Ελλάδας
Αλέξανδρος του Σλέσβιχ-Χόλσταϊν-Σόντερμπουργκ

Ο **Αλέξανδρος** (δανικά: Alexander, 20 Ιανουαρίου 1573 - 13 Μαΐου 1627) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ.

## Βιογραφία
Ήταν ο τρίτος γιος του Ιωάννη Β΄ του *Νεότερου*, δούκα του Σλέσβιχ-Χόλσταϊν-Σόντερμπουργκ και της Ελισάβετ των Γουέλφων, κόρης του Ερνέστου Γ΄, δούκα του Μπράουνσβαϊγκ-Γκρουμπενχάγκεν.

Γεννήθηκε στο Σόντερμπουργκ, κύρια πόλη του Σλέσβιχ. Το 1622 απεβίωσε ο πατέρας του και ο πρωτότοκος αδελφός του Χριστιανός επέλεξε τη νήσο Έρε ως έδρα του. Ο δευτερότοκος Ερνέστος είχε αποβιώσει από το 1596 και ο Αλέξανδρος διάλεξε το Σόντερμπουργκ. Τρεις μικρότεροι αδελφοί έλαβαν το Νόρντμπουργκ, το Γκλύξμπουργκ και το Πλεν.

Απεβίωσε το 1627 στο Σόντερμπουργκ σε ηλικία 54 ετών.

## Οικογένεια
Νυμφεύτηκε τη Δωροθέα, κόρη του Ιωάννη-Γκύντερ Α΄, κόμη του Σβάρτσμπουργκ-Ζοντερσχάουζεν και είχε τέκνα:
* Ιωάννης Χριστιανός, δούκας του Σλέσβιχ-Χόλσταϊν-Σόντερμπουργκ. Παιδιά του ήταν:
** Χριστιανός Αδόλφος Α΄ του Σλέσβιχ-Χόλσταϊν-Σόντερμπουργκ-Φράντσχαγκεν 1641-1702, πρίγκιπας του Σ.Χ.Σόντερμπουγκ. Νυμφεύτηκε την Ελεονώρα Καρλόττα της Σαξονίας-Λάουενμπουργκ-Φράντσχαγκεν.
** Χριστίνα-Ελισάβετ, παντρεύτηκε τον Ιωάννη-Ερνέστο Β΄ των Βέττιν, δούκα της Σαξονίας-Βαϊμάρης.
* Αλέξανδρος-Ερρίκος 1608-1657, δούκας του Σλέσβιχ-Χόλσταϊν-Σόντερμπουργκ.
* Ερνέστος-Γκύντερ 1609-1689, δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ.
* Γεώργιος-Φρειδερίκος 1611-1676, δούκας του Σλέσβιχ-Χόλσταϊν-Σόντερμπουργκ.
* Αύγουστος-Φίλιππος 1612-1675, δούκας του Σλέσβιχ-Χόλσταϊν-Σόντερμπουργκ-Μπεκ.
* Σοφία-Αικατερίνη 1617-1696, σύζυγος του Αντωνίου-Γκύντερ, κόμη του Όλντενμπουργκ.
* Φίλιππος-Λουδοβίκος 1620-1689, δούκας του Σλέσβιχ-Χόλσταϊν-Σόντερμπουργκ-Βίζενμπουργκ.

## Πρόγονοι

## Αναφορές


Κατηγορία:Οίκος του Σλέσβιχ-Χόλσταϊν-Σόντερμπουργκ
Πέτρος Αύγουστος του Σλέσβιχ-Χόλσταϊν-Σόντερμπουργκ-Μπεκ

Ο **Πέτρος Αύγουστος**, δανικά Peter August (7 Δεκεμβρίου 1697 - 22 Μαρτίου 1775) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (22 Σεπτεμβρίου 1774 - 24 Φεβρουαρίου 1775).

## Βιογραφία
Ήταν ο τέταρτος γιος του Φρειδερίκου Λουδοβίκου δούκα του Σλέσβιχ-Χόλσταϊν-Σόντερμπουργκ-Μπεκ και της Λουίζας Καρλόττας, κόρης του Ερνέστου Γκύντερ δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ.

Γεννήθηκε στην Καινιξβέργη της Ανατολικής Πρωσίας. Έγινε κυβερνήτης της Ρεβάλης (νυν Τάλιν) της Εσθονίας και στρατάρχης του Ρωσικού στρατού. Τον πατέρα του διαδέχθηκε (1728) ο πρωτότοκος αδελφός του Φρειδερίκος Γουλιέλμος Β΄. Αυτόν διαδέχθηκε (1749) ο γιος του Φρειδερίκος Γουλιέλμος Γ΄, μετά (1757) ο δευτερότοκος Κάρολος Λουδοβίκος και αυτόν (τον Σεπτέμβριο του 1774) ο Πέτρος Αύγουστος. Έτσι πέρασε όλη σχεδόν τη ζωή του ως πρίγκιπας του Σλέσβιχ-Χόλσταϊν-Σόντερμπουργκ-Μπεκ και έγινε δούκας έξι μήνες πριν αποβιώσει τον Μάρτιο του 1775 σε ηλικία 78 ετών.

## Οικογένεια
Νυμφεύτηκε πρώτα τη Σοφία, κόρη του Φίλιππου, λαντγράβου της Έσσης-Φίλιππσταλ και είχε τέκνο:
* Κάρολος Αντώνιος Αύγουστος 1727-1759, πρίγκιπας του Σλέσβιχ-Χόλσταϊν-Σόντερμπουργκ-Μπεκ

Το 1728 απεβίωσε η Σοφία και το 1742 ο Πέτρος Αύγουστος έκανε δεύτερο γάμο με τη Ναταλία Νικολάγιεβνα Γκολοβίνα, κόρη του Νικολάου Φεντόροβιτς Γκολοβίν και της Σοφίας Νικίτιτσνα Πούσκινα και είχε τέκνο:
* Αικατερίνη 1750-1811, παντρεύτηκε τον Ιβάν Μπαριατίνσκι, πρέσβη της Ρωσίας στη Γαλλία. Γιος τους ήταν ο:
** Ιβαν Ιβάνοβιτς 1772-1825, 20ος πρίγκιπας Μπαριατίνσκι. Γιος του ήταν ο:
*** Αλέξανδρος Ιβάνοβιτς Μπαριατίνσκι, στρατάρχης της Ρωσίας και κυβερνήτης του Καυκάσου.

## Πρόγονοι

## Παραπομπές


Κατηγορία:Οίκος του Γκλύξμπουργκ
Ντόναλντ Σάδερλαντ

Ο **Ντόναλντ Σάδερλαντ** (, Σεντ Τζον, 17 Ιουλίου 1935 - Μαϊάμι, 20 Ιουνίου 2024) ήταν Καναδός ηθοποιός και αντιπολεμικός ακτιβιστής.

## Βιογραφία
Γεννήθηκε το 1935 στο Σεντ Τζον του Καναδά και σπούδασε στο Πανεπιστήμιο του Τορόντο και στη Βασιλική Ακαδημία Δραματικών Τεχνών στο Λονδίνο. Ήταν πατέρας των επίσης ηθοποιών Κίφερ, Άνγκους και Ρόσιφ Σάδερλαντ.

Ξεκίνησε να παίζει στον κινηματογράφο τη δεκαετία του '60. Η ταινίες που τον έκαναν γνωστό ήταν το *[[MASH (ταινία)|MASH]]* το 1970 και *[[Η Εξαφάνιση]]* την επόμενη χρονιά. Στη συνεχεια, έπαιξε στις ταινίες *Μετά τα μεσάνυχτα* και *Οι διεφθαρμένοι*, για τις οποίες προτάθηκε για το βραβείο BAFTA καλύτερου ηθοποιού.

Κέρδισε την πρώτη του Χρυσή Σφαίρα το 1996 για τον ρόλο του στην ταινία *Πολίτης Χ* και τη δεύτερη το 2002 για την τηλεταινία *Μονοπάτια πολέμου*.

Τον Νοέμβριο 2017 έλαβε το Τιμητικό Όσκαρ.

Απεβίωσε μετά από χρόνια ασθένεια στο Μαϊάμι στις 20 Ιουνίου 2024, έναν μήνα πριν τα 89α γενέθλιά του.

## Φιλμογραφία

## Παραπομπές


Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί θεάτρου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Κατηγορία:Τιμητικό Όσκαρ (παραλήπτες)
Κατηγορία:Βραβευμένοι με Χρυσή Σφαίρα
Ο Αρχάριος

Το ***Ο Αρχάριος*** (πρωτότυπος τίτλος: ***Rushmore***) είναι  αμερικανική δραματική κωμική ταινία του 1998, σε σκηνοθεσία Γουές Άντερσον. Το σενάριο γράφτηκε από τον ίδιο τον σκηνοθέτη, σε συνεργασία με τον Όουεν Γουίλσον, που συνεργάζονται για δεύτερη φορά. Πρωταγωνιστούν οι Τζέισον Σουόρτσμαν, Μπιλ Μάρεϊ και Ολίβια Γουίλιαμς. Η πλοκή της ταινίας αφορά έναν εκκεντρικό μαθητή λυκείου, ο οποίος σπαταλά όλο του τον χρόνο σε εξωσχολικές δραστηριότητες, έχοντας τις χαμηλότερες επιδόσεις στο ιδιωτικό σχολείο, που πηγαίνει, το Rushmore.

Η ταινία έπαιξε σημαντικό ρόλο τόσο στην καριέρα του Άντερσον και του Σβάρτσμαν, όσο και του Μπιλ Μάρεϊ, όπου ανανεώθηκε, αποκτώντας και τον σεβασμό του ανεξάρτητου αμερικανικού κινηματογράφου. Στα Ανεξάρτητα Βραβεία Spirit, η ταινία έλαβε βραβείο Καλύτερης Σκηνοθεσίας, καθώς και Καλύτερου Β' Ανδρικού Ρόλου, για τον Μάρει. Με τον τελευταίο να λαμβάνει και μία υποψηφιότητα στις Χρυσές Σφαίρες στην κατηγορία του Καλύτερου Β' Ανδρικού Ρόλου σε ταινία. 

Η εν λόγω ταινία θεωρείται από τις πιο έξοχες δουλειές του Γουές Άντερσον, ενώ πολλοί ήταν οι κριτικοί που ονόμασαν ως την καλύτερη ταινία της δεκαετίας του 1990. Το 2016, η ταινία εισήχθη στο National Film Registry, από τη Βιβλιοθήκη του Κογκρέσου, ως «πολιτιστικά, ιστορικά, ή αισθητικά σημαντική».

## Παραπομπές


## Εξωτερικοί σύνδεσμοι
* 
* 
* 
* 
* 

Κατηγορία:Ταινίες του 1998
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1990
Κατηγορία:Αμερικανικές δραματικές κωμικές ταινίες
Κατηγορία:Αμερικανικές ταινίες ενηλικίωσης
Κατηγορία:Ταινίες σε σκηνοθεσία Γουές Άντερσον
Κατηγορία:Ταινίες παραγωγής Touchstone Pictures
Κατηγορία:Ταινίες σε παραγωγή Γουές Άντερσον
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες γυρισμένες στο Χιούστον
Κατηγορία:Ταινίες με μουσική σύνθεση Μαρκ Μάδερσμπρο